אברהם יהודה שוורץ

הרב אברהם יהודה הכהן שוורץ (א' באב תקפ"ד (1824) – כ"ד בתשרי תרמ"ד (1883)) היה רב הקהילות ברגסז ומאד בהונגריה, נודע בספרו שו"ת קול אריה.

ביוגרפיה
נולד בא' באב ה'תקפ"ד בעיר מאד בהונגריה לר' פנחס זליג הכהן שוורץ (הראשון) בן רבי משה הכהן קעניג מזאמבור ורעייתו הענדל (בת ר' מרדכי צבי שוורץ ורעייתו זיסל) בגיל ארבע עשרה היה לתלמידו של החתם סופר בישיבת פרשבורג. לאחר שנה וחצי נפטר רבו, והוא עבר ללמוד בישיבת וורבוי אצל הרב בנימין וולף לעוו. בשנת תרכ"א נתקבל לרב בעיר ברגסס, בה גם עמד בראש ישיבה שמנתה כחמישים תלמידים. היה נוסע בתור חסיד לרבי חיים הלברשטאם מצאנז. 

בשנת תרמ"א מונה לרבה של עיר הולדתו מאד, בהונגריה הפנימית, גם שם ניהל את ישיבתו עד לפטירתו בכ"ד בתשרי תרמ"ד. תלמידו היה רבי נתנאל פריד מבלמזויוורוש.

נודע כפוסק חשוב בזכות ספר השו"ת שכתב "קול אריה". הספר נדפס לראשונה בשנת תרס"ד בשאמלוי, ויצא לאור על ידי נכדו – הרב שלמה זלמן אהרנרייך. 
לרב שוורץ היו חמישה בנים ושש בנות. רבים מצאצאיו שימשו כרבנים בקהילות הונגריה וספרים 
רבים נכתבו על ידם.

צאצאים בולטים
 בנו, הרב נפתלי שוורץ
 נכדו הרב פנחס זליג שוורץ
 הרב  שלמה זלמן אהרנרייך משימלוי
 הרב חיים צבי אהרנרייך ממאד (הונגריה)

ראו גם
משפחת הכהן שוורץ

לקריאה נוספת
 אברהם פוקס, ישיבות הונגריה בגדולתן ובחורבנן, ירושלים, תשל"ט, עמ' 474–475
 יצחק יוסף כהן, חכמי הונגריה, מכון ירושלים, ירושלים, תשנ"ז, עמ' 356–357

קישורים חיצוניים

הערות שוליים

תלמידי החת"ם סופר
משפחת הכהן שוורץ
מחברי ספרי שו"ת
רבנים הונגרים
מאד: רבנים
ילידי 1824
נפטרים ב-1883